Старашляхецкая галантнасць вызначалася тэатралізаваным жэстам. Напрыклад, у першай палове ХІХ стагоддзя заставалася актуальнай завядзёнка піць за здароўе жанчын з іх чаравікоў [4, s. 15]. Пры гэтай імпрэзе хлопчыкам маглі прапанаваць цалаваць паненкам ногі [5, s. 215]. Галантныя адносіны распаўсюджваліся толькі на асоб дваранскага паходжання. У дачыненні сялянак і прадстаўніц іншых ніжэйшых станаў шляхцюкі ўжывалі гвалт. Яўрэйскія сем’і, напрыклад, наўмысна апраналі сваіх дачок ў лахманы, каб тыя не прыйшліся часам да густу пану.